Latife Hanım

Fatıma-tüz Zehra Latife Uşakîzâde (tunnettu nimellä Latife Hanım; 17. kesäkuuta 1898 İzmir – 16. heinäkuuta 1975 Istanbul)Anna Eunike Röhrig: Latife Hanim  Fembio 2004. Viitattu 7.7.2019.Ayşe Kardaş: Latife Hanım: More than just the wife of Atatürk  Daily Sabah 8.9.2014. Viitattu 7.7.2019. oli Turkin ensimmäisen presidentin Mustafa Kemal Atatürkin vaimo vuosina 1923–1925. Hän pyrki edistämään naisten oikeuksia Turkissa.

Latife Hanımin isä oli varakas ızmiriläinen kauppias Uşakîzâde Muammer, joka toimi İzmirin pormestarinakin. Latife sai laadukkaan länsimaisen koulutuksen ja opiskeli muun muassa lakia Sorbonnen yliopistossa Pariisissa.Hanim, Latife (1898–1975)  Women in World History: A Biographical Encyclopedia (2002), Encyclopedia.com. Viitattu 7.7.2019. Hän puhui useita kieliä. Vuonna 1922 uuden Turkin tasavallan ensimmäiseksi presidentiksi tullut Mustafa Kemal käynnisti maassa valtavan sekularisaatio- ja uudistusohjelman. Hän tutustui Latifeen saman vuoden syksyllä perustaessaan päämajansa İzmiriin ja käyttäessään kauppias Muammerin taloa. Heistä tuli pian rakastavaisia, ja Kemal näki sivistyneessä ja voimakastahtoisessa Latifessa uudenaikaisen roolimallin Turkin naisille. He menivät naimisiin tammikuussa 1923.Biography of Mustafa Kemal Atatürk   Kara Harp Okulu (Turkin sotilasakatemia). Viitattu 8.7.2019. Häissä poikettiin perinteisestä islamilaisesta hääseremoniasta tasa-arvon korostamiseksi.Nimet Seker: "Mrs. Atatürk – Latife Hanim" – Maligned but Not Forgotten  Qantara.de 2009. Viitattu 7.7.2019. Kemalin hylkäämä aiempi jalkavaimo Fikriye teki pian tämän jälkeen itsemurhan. Latife ja Kemal eivät saaneet lapsia. 

Latife rikkoi monia naisten asemaan liittyneitä tabuja esiintymällä julkisesti yhdessä Kemalin kanssa ja pitämällä puheita. Helmikuussa 1923 hän pääsi ensimmäisenä naisena Turkin parlamentin istuntosaliin, tosin vain kuuntelemaan miehensä puhetta. Latife myös kirjoitti osan Kemalin puheista ja kannusti tätä uudistamaan avioliittolainsäädäntöä tasa-arvoisempaan suuntaan. Heidän liittonsa muuttui kuitenkin pian riitaisaksi, kun Latife alkoi arvostella miehensä elämäntapoja. Kemal otti lopulta elokuussa 1925 yksipuolisesti avioeron Latifesta perinteisellä islamilaisella tavalla, toistamalla neljästi lauseen ”eroan sinusta”, vain alle vuotta ennen kuin Kemalin itsensä säätämä uusi avioliittolaki kielsi tämän vanhan perinteen. Latife eli tämän jälkeen vielä 50 vuotta, mutta ei esiintynyt kertaakaan julkisesti. Hänestä luotiin julkisuudessa kielteinen kuva, mikä 1950-luvulla yltyi suoranaiseksi lokakampanjaksi. Hän kuoli syöpään 77-vuotiaana.

Latife oli läheistä sukua tunnetulle kirjailijalle Halid Ziya Uşaklıgilille.

Lähteet

Aiheesta muualla

Luokka:Turkkilaiset feministit
Luokka:Valtionpäämiesten puolisot
Luokka:Vuonna 1898 syntyneet
Luokka:Vuonna 1975 kuolleet